**Појам животне средине и еколошка валенца**

Животна средина је све што нас окружује. Она се састоји од еколошких фактора који делују на жива бића тамо где се она налазе. Еколошки фактори су нека физичка, хемијска или биолошка својства животне средине. Овде су набројани неки еколошки фактори:

* Температура
* Количина падавина
* Ветрови
* Надморска висина
* Паразитизам

Заједничко за све еколошке факторе је да су:

* Многобројни,
* Разноврсни
* Променљиви

Еколошка валенца се развија у односу на променљивост еколошких фактора. Објашњена је на примеру температуре.

Посматрајмо умерени појас. Овде постоје 4 годишња доба и температура се мења од -10 степени до 40 степени у току године. Ако пратимо преживљавање неког организма, рецимо лисице на овим температурама и то графички прикажемо добија се звонаста крива. На -10 и 40 степени нема преживљавања и то су песималне тачке ( доњи и горњи песимум). На врху криве је оптимална вредност фактора када је организам најбоље прилагођен температури. То износи негде између 15 или 20 степени. Опсег између песималних тачака је еколошка валенца и она је одраз прилагођености организам на еколошки фактор. За умерени појас валенца износи неких 50 степени што је доста широко. Организми са широком еколошком валенцом се зову еуривалентни организми. Организми са уском еколошком валенцом стеновалентни. Такви су корали у топлим морима.

Новом станишту се лакше прилагођавају они са широком еколошком валенцом.